text: [{"text_idx": "#000000", "text": "Her er einki at ska\u0301la fyri"}, {"text_idx": "#000001", "text": "Forsi\u0301\u00f0aYmisktHer er einki at ska\u0301la..."}, {"text_idx": "#000002", "text": "A\u0301 si\u0301ni heimasi\u0301\u00f0u skrivar Amnesty International um menniskju sum teg og meg \u201ccontinuing a long tradition of writing letters to right some of the world\u2019s biggest wrongs.\u201d"}, {"text_idx": "#000003", "text": "Ta\u00f0 er solei\u00f0is, vit kendu felagsskapin. Og ta\u00f0 er solei\u00f0is, vit vilja kenna hann \u2013 mest m\u00f8guligt o\u0301politiskur og lei\u00f0iliga edru\u0301iligur i\u0301 si\u0301num eyglei\u00f0ingum."}, {"text_idx": "#000004", "text": "Men var byrjanin til Amnesty at heita a\u0301 medmenniskju at skriva fangar i\u0301 fr\u00e6lsi og r\u00e6tta o\u0301r\u00e6tt, er ta\u00f0 ikki i\u0301 hesum, at felagsskapurin ey\u00f0merkir seg i\u0301 dag. Ikki solei\u00f0is sum hann, i\u0301 leiklutinum sum tann mi\u00f0al-populeri drongurin i\u0301 flokkinum, roynir at tekkjast sja\u0301lvfeitum hugsjo\u0301narfo\u0301lki at tala fyri ti\u0301, tey hava fingi\u00f0 at vera mannar\u00e6ttindi."}, {"text_idx": "#000005", "text": "Onkusta\u00f0ni a\u0301 lei\u00f0ini hevur hesin einafer\u00f0 kastali fyri mannar\u00e6ttindum ikki einans lati\u00f0 seg t\u00f8lt av eini fanatiskari minniluta-ideologi, men lagt seg eftir at tabuera r\u00e6ttin hja\u0301 einstaklinginum. At ta\u00f0 ikki longur er r\u00e6tturin hja\u0301 ti\u0301 einstaka, men bo\u0301lkinum, ti\u0301 fornerma\u00f0a minnilutanum, i\u00f0 skal verjast. Hvat so ney\u00f0turviliga merkir, at alt ber til innii\u0301 bo\u0301lkinum vi\u00f0 ti\u0301 fylgju, at sama einstaklingaverja minkar, og mannar\u00e6ttindi ver\u00f0a kroyst."}, {"text_idx": "#000006", "text": "Onkusta\u00f0ni a\u0301 lei\u00f0ini hevur Amnesty hildi\u00f0 ta\u00f0 vera meiri umra\u0301\u00f0andi at hegna inn og fri\u00f0halga ymsar samfelagsbo\u0301lkar fyri, ja, \u00f8llum, faktiskt. At verja hatta hugskoti\u00f0, politisk multikulturalisma at navni, i\u00f0 seg\u00f0i, at ta\u00f0 skulu vera ymisk vir\u00f0i fyri ymisk fo\u0301lk i\u0301 a\u00f0rama\u0301ta fo\u0301lkar\u00e6\u00f0isligum samfel\u00f8gum. At ta\u00f0 er meiri umra\u0301\u00f0andi at ansa s\u00e6r fyri og verja kenslurnar hja\u0301 etablera\u00f0um muslimum, ta\u00f0 er muslimskum monnum \u2013 soleingi teir ikki eru samkyndir \u2013 enn r\u00e6ttindini hja\u0301 hv\u00f8rjum muslimi s\u00e6r."}, {"text_idx": "#000007", "text": "Onkusta\u00f0ni er hann enda\u00f0ur sum \u00f8rindasveinur hja\u0301 islam. Eini har\u00f0skapstru\u0301gv, i\u00f0 metir mannar\u00e6ttindi eins h\u00f8gt og italiumenn \u00f8klasokkar. Og ta\u00f0 serliga hja\u0301 vantru\u0301gvandi og minnilutum. T\u00f8gnin er larmandi. Ironiin eisini."}, {"text_idx": "#000008", "text": "Meiri grundleggjandi, to\u0301, hevur nu\u0301ti\u0301mans diskursur um mannar\u00e6ttindi skift merking. Og her havi eg hug at sitera Hannah Arendt i\u0301 hennara u\u0301tlegging: \u201cHuman rights depend on the beneficent nature of state protection, as guarantor of individual rights. They define the human as lacking in autonomy, and in need of help.\u201d Afturat hesum er o\u0301vanin at miksa saman r\u00e6ttindi og mannar\u00e6ttindi til at merkja ta\u00f0 sama. Og, ikki minst, at blanda r\u00e6ttindi vi\u00f0 ting, i\u00f0 eru ynskilig."}, {"text_idx": "#000009", "text": "Men ta\u00f0 noktast ikki, at mannar\u00e6ttindi sum hugtak, i\u0301gj\u00f8gnum og rundanum Amnesty, seinnu a\u0301rini er vor\u00f0i\u00f0 politisera\u00f0 i\u0301 si\u0301ni bla\u0301oygdu fanatismu. Og hetta i\u0301 ein mun v\u00e6l grefligari og handan ta\u00f0, Amnesty International sum fremsti mannar\u00e6ttindaforspra\u0301kari leg\u00f0i u\u0301t vi\u00f0 fra\u0301 upphavi. I\u0301 2012 fanst NGO Mointor at Amnesty fyri at nevna I\u0301srael 137 fer\u00f0ir, me\u00f0an Sy\u0301ria slapp 74 fer\u00f0ir upp i\u0301 part. Og hetta i\u0301 einum a\u0301ri, har tu\u0301sundtals sy\u0301riubu\u0301gvar lo\u0301tu li\u0301v. Eitt d\u00f8mi av mongum."}, {"text_idx": "#000010", "text": "Or\u00f0i\u00f0 \u201cfanatiskt\u201d hevur av r\u00f8ttum r\u00e6\u00f0usitatir skriva\u00f0 inn i\u0301 seg"}, {"text_idx": "#000011", "text": "Or\u00f0i\u00f0 \u201cfanatiskt\u201d hevur av r\u00f8ttum r\u00e6\u00f0usitatir skriva\u00f0 inn i\u0301 seg. Ein fanatikari halgar seg til eitt ideal o\u0301ans\u00e6\u00f0 hvat. Tak mannar\u00e6ttindi; eitt tru\u0301liga gott ma\u0301l at plikta seg til. Kanska bru\u0301kar tu\u0301 hv\u00f8nn dag i\u0301 vikuni uppa\u0301 at betra um hesi r\u00e6ttindi. Men so skjo\u0301tt tu\u0301 gerst fanatiskur um tey, kann alt henda. Eitt nu\u0301 ber v\u00e6l til at hava samhuga vi\u00f0 teimum, i\u00f0 halda, at vit skulu ansa okkum eitt sindur, ta\u0301 i\u00f0 vit tosa og kjakast. Men tey, i\u00f0 fara vi\u0301\u00f0ari vi\u00f0 hesum, i\u00f0 tala fyri at banna talufr\u00e6lsi, at kriminalisera ta\u00f0, tey halda vera o\u0301go\u0301\u00f0takilig ella o\u0301da\u0301mlig tala, ennta\u0301 ski\u0301ra hana \u201chaturstalu\u201d, eru ikki vinarliga sinna\u00f0 mo\u0301ti mannar\u00e6ttindum. Ti\u0301 i\u0301 grundini ho\u0301tta tey menniskju i\u0301 si\u0301ni roynd at verja tey."}, {"text_idx": "#000012", "text": "Fanatisma er mest ska\u00f0ilig, ta\u0301 i\u00f0 hon hevur politiska ella a\u0301tru\u0301na\u00f0arliga undirt\u00f8ku. Og so l\u00f8gi\u00f0 ta\u00f0 ljo\u0301\u00f0ar, er hetta ta\u00f0 slag av fanatismu, i\u00f0 oftast ver\u00f0ur bori\u00f0 i\u0301 b\u00f8tuflaka fyri. Lutvi\u0301st skyldast hetta ti\u0301 ti\u0301\u00f0, vit liva i\u0301: eini relativistiskari ti\u0301\u00f0, har tru\u0301gv upp a\u0301 alt, sja\u0301lvt islamistiska nihilismu, tykist deiliga dy\u0301rdarri\u0301kt hja\u0301 teimum, i\u00f0 fa\u0301a seg sja\u0301lvi at tru\u0301gva uppa\u0301 einki."}, {"text_idx": "#000013", "text": "Si\u0301\u00f0ani upply\u0301singina hava mannar\u00e6ttindi og, i\u0301 uppaftur st\u00f8rri mun, na\u0301tu\u0301rlig r\u00e6ttindi, annars veri\u00f0 promovera\u00f0 innan eina rammuskipan. Eina skipan, har skynsemishugsan, og ikki innlivan, var galdandi. Skifti\u00f0 er sjo\u0301nligt, og Amnesty eigur si\u0301n lut i\u0301 ti\u0301 um si\u0301n, til ti\u0301\u00f0ir, til\u00e6tla\u00f0a stu\u00f0ul til hetta ra\u0301k roka\u00f0 vi\u00f0 BS \u2013 r\u00e6ttindum, i\u00f0 pu\u0301rt einki hava vi\u00f0 veruleikan at gera. Eitt a\u0301tak at fri\u0301a fangar var eitt, at f\u00f8la seg fram i\u0301 tra\u0301\u00f0 vi\u00f0 hissini ti\u0301\u00f0aranda, har fyrilitsleyst minnilutavirksemi er flaggberi, er naka\u00f0 anna\u00f0."}, {"text_idx": "#000014", "text": "Effinett hetta, at vit hava flutt okkum fra\u0301 og telgt av menniskjans suvereniteti til frama fyri bo\u0301lkin og infantilum celebrity \u2013 og offurkampanjum, og tessvegna skaka\u00f0 fo\u0301lkar\u00e6\u00f0isligar mannagongdir og si\u00f0venju, er eitt bakkast fyri altjo\u0301\u00f0a mannar\u00e6ttindi. Og ta\u00f0, ti\u0301verri, er trupult at ska\u0301la fyri."}, {"text_idx": "#000015", "text": "Les fleiri huglei\u00f0ingar um mannar\u00e6ttindi HER"}, {"text_idx": "#000016", "text": "Gjaldstreytir Privatli\u0301vspolitikkur og farspor 3D Secure"}, {"text_idx": "#000017", "text": "Vit ny\u0301ta cookies fyri at geva t\u00e6r eina betri uppliving av okkara heimasi\u0301\u00f0u.\nTu\u0301 kann lesa meria um okkara cookies i\u0301 stillingunum her."}, {"text_idx": "#000018", "text": "Vit ny\u0301ta cookies fyri at geva t\u00e6r eina betri uppliving av okkara heimasi\u0301\u00f0u."}, {"text_idx": "#000019", "text": "Tu\u0301 kann lesa meria um okkara cookies i\u0301 stillingunum her."}, {"text_idx": "#000020", "text": "Okkara heimasi\u0301\u00f0a ny\u0301tir cookies fyri at geva t\u00e6r eina betri bru\u0301kara uppliving sum gj\u00f8rligt, sum samstundis er vi\u00f0 til at gera ti\u0301na fer\u00f0 a\u0301 si\u0301\u00f0uni so go\u0301\u00f0a sum m\u00f8guligt. Tu\u0301 kann alti\u0301\u00f0 broyta uppa\u0301 ti\u0301nar stillingar av cookies. Les meira i\u0301 okkara privatli\u0301vspolitiki."}, {"text_idx": "#000021", "text": "Hetta eru ney\u00f0ugar cookies sum gera teir grundleggjandi stillingar a\u0301 heimasi\u0301\u00f0uni, so at allar funkur virka sum t\u00e6r skulu. Ta\u00f0 ber ikki til at fra\u0301velja hesi farspor."}, {"text_idx": "#000022", "text": "Um tu\u0301 fra\u0301biir t\u00e6r hesar cookies, kann tu\u0301 koma u\u0301t fyri at einkultar funkur ikki virka sum t\u00e6r skulu."}, {"text_idx": "#000024", "text": "Lat hesa cookies vera aktiva fyri at hja\u0301lpa okkum at gera si\u0301\u00f0una betri."}, {"text_idx": "#000025", "text": "Vinarliga loyv ney\u00f0ugar cookies a\u0301\u00f0renn so vit kunnu goyma ti\u0301nar stillingar!"}, {"text_idx": "#000026", "text": "Si\u0301 meira upply\u0301singar a\u0301 okkara si\u0301\u00f0u um privatli\u0301vspolitikk"}]